สุภาพบุรุษบางขุนพรหม
หลายคนคงไม่รู้ว่า ดร.ประสาร ไตรรัตน์วรกุล ผู้ว่าการแบงก์ชาติ คนปัจจุบันนั้น ชอบดูละครโทรทัศน์มั่กๆ
14 พ.ค. 2556

หลายคนคงไม่รู้ว่า ดร.ประสาร ไตรรัตน์วรกุล ผู้ว่าการแบงก์ชาติ คนปัจจุบันนั้น ชอบดูละครโทรทัศน์มั่กๆ 
ตอนนี้ผู้ว่าการฯ ติดละคร สุภาพบุรุษจุฑาเทพ งอมแงม เรียกว่า ค่ำวันศุกร์ เสาร์ อาทิตย์ หาตัวผู้ว่าแบงก์ชาติได้ทางหน้าจอทีวี
ตอนนี้คนแบงก์ชาติก็เลยตั้งฉายาอาจารย์ประสารเป็น “สุภาพบุรุษบางขุนพรหม” เรียกกันทั้งต่อหน้าและลับหลัง ซึ่งอาจารย์ก็ขำ แต่ไม่ได้ต่อว่าประการใด
ในวันที่ 15 พ.ค.นี้ สุภาพบุรุษบางขุนพรหม ได้รับเชิญให้เข้าเฝ้าฯ สมเด็จพระเทพรัตนราชสุดาฯ สยามบรมราชกุมารี เพื่อถวายการบรรยายพิเศษเรื่องภาวะเศรษฐกิจ ให้กับนักเรียนนายร้อยและสมเด็จพระอาจารย์ ที่โรงเรียนนายร้อยทหารบก เขาชะโงก 
ฉะนั้น สุภาพบุรุษบางขุนพรหมคงไม่สามารถไปร่วมประชุม ครม.กลั่นกรองเศรษฐกิจได้ และคงไม่มีใครออกมาตีฆ้องร้องป่าวว่า ผู้ว่าการแบงก์ชาติไม่มาประชุม เพราะขัดแย้งกับคลังอีกนะขอรับ คริ คริ